Paġna IL-KUNSILL GOVERNATTIV TAL-BANK ĊENTRALI EWROPEW, Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikolu 5.1 u t-tielet inċiż tal-Artikolu 34.1 tiegħu, L-ewwel sentenza tal-Artikolu 5.1 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew (minn hawn 'il quddiem l-"Istatut tas-SEBĊ") teżiġi li l-Bank Ċentrali Ewropew (BĊE), assistit mill-banek ċentrali nazzjonali (BĊNi), jiġbor it-tagħrif statistiku meħtieġ, jew mill-awtoritajiet kompetenti l-oħra minbarra l-BĊNi, jew direttament mill-aġenti ekonomiċi, sabiex iwettaq il-kompiti tas-SEBĊ. It-tieni sentenza tal-Artikolu 5.1 tipprovdi li għal dawn l-għanijiet għandu jikkoopera mal-istituzzjonijiet jew mal-korpi tal-Unjoni, mal-awtoritajiet kompetenti tal-Istati Membri jew ta' pajjiżi terzi, u ma' organizzazzjonijiet internazzjonali. L-Artikolu 5.2 jistabbilixxi li l-BĊNi għandhom iwettqu, sa fejn hu possibbli, il-kompiti deskritti fl-Artikolu 5.1. Fil-każijiet fejn, skont ir-regoli nazzjonali u l-prattiċi stabbiliti, l-aġenti li jirrapportaw jagħtu t-tagħrif neċessarju lill-awtoritajiet kompetenti l-oħra minbarra l-BĊNi, dawn l-awtoritajiet u l-BĊNi rispettivi tagħhom għandhom jikkooperaw flimkien biex jiżguraw li jintlaħqu r-rekwiżiti statistiċi tal-BĊE. Din il-kooperazzjoni għandha tinkludi l-istabbiliment ta' struttura permanenti għat-trażmissjoni tad-dejta, sakemm l-istess riżultat ma jkunx diġà miksub mil-leġiżlazzjoni nazzjonali. Preżentament, dan ir-rekwiżit jikkonċerna kooperazzjoni bejn l-Uffiċju Ċentrali tal-Istatistika fl-Irlanda u Banc Ceannais na hÉireann/Central Bank of Ireland, u bejn l-Uffiċċju Nazzjonali tal-Istatistika f'Malta u l-Bank Ċentrali ta' Malta/Central Bank of Malta. Barra minn hekk, fil-Finlandja, mill-1 ta' Jannar 2014, Statistics Finland se tieħu f'idejha l-kompitu tal-ġbir u l-kompilazzjoni tat-tagħrif neċessarju fil-qasam tal-istatistika esterna mingħand Suomen Pankki. Sabiex jintlaħqu r-rekwiżiti statistiċi msemmija aktar 'il fuq, Suomen Pankki u Statistics Finland għandhom jikkooperaw flimkien. Bil-ħsieb tal-ħtieġa li r-Rakkomandazzjoni BĊE/2011/24 tiġi indirizzata lil Finland Statistics u tal-fatt li l-BĊE se jistabbilixxi, iżomm u jippubblika fuq il-websajt tiegħu lista ta' awtoritajiet kompetenti fl-Istati Membri li ġew innotifikati lill-BĊE mill-BĊNi relevanti bħala dawk involuti fil-ġbir u/jew il-kompilazzjoni tal-istatistika esterna u li ir-Rakkomandazzjoni BĊE/2011/24 għandha tkun indirizzata lilhom fil-futur, ir-Rakkomandazzjoni BĊE/2011/24 għandha tiġi emendata f'dan is-sens, Din ir-Rakkomandazzjoni tissostitwixxi r-Rakkomandazzjoni BĊE/2004/16 mill-1 ta' Ġunju 2014. Ir-referenzi għar-Rakkomandazzjoni BĊE/2004/16 għandhom jinftiehmu bħala referenzi għal din ir-Rakkomandazzjoni. Din ir-Rakkomandazzjoni hija indirizzata lill-Uffiċċju Ċentrali tal-Istatistika fl-Irlanda, l-Uffiċċju Nazzjonali tal-Istatistika f'Malta, Statistics Finland fil-Finlandja, u lil dawk l-awtoritajiet kompetenti oħra li jistgħu minn żmien għall-ieħor jiġu fdati bil-ġbir u/jew il-kompilazzjoni tal-istatistika esterna fl-Istati Membri u huma inklużi fil-lista tal-awtoritajiet kompetenti li hija stabbilita, miżmuma u ppubblikata mill-BĊE fuq il-websajt tiegħu. Id-destinatarji huma mitluba li jagħmlu lil din ir-Rakkomandazzjoni effettiva mill-1 ta' Ġunju 2014, jew mid-data tal-inklużjoni tagħhom fil-lista tal-awtoritajiet kompetenti msemmija f'paragrafu 3, fejn din id-data hija wara l-1 ta' Ġunju 2014." Din ir-Rakkomandazzjoni hija indirizzata lill-Uffiċju Ċentrali tal-Istatistika fl-Irlanda, l-Uffiċċju Nazzjonali tal-Istatistika f'Malta, u Statistics Finland fil-Finlandja. Magħmul fi Frankfurt am Main, it-23 ta' Jannar 2014. Il-kompetenza tal-BĊE li jagħti opinjoni hija bbażata fuq l-Artikoli 127(4) u 282(5) tat-Trattat dwar il-Funzjonament tal-Unjoni Ewropea, billi d-direttiva proposta tinkludi dispożizzjonijiet li jaffettwaw il-kompiti tas-Sistema Ewropea tal-Banek Ċentrali li jippromwovu t-tħaddim bla xkiel tas-sistemi tal-ħlas u li jikkontribwixxu għat-tmexxija bla xkiel tal-politiki relatati mal-istabbiltà tas-sistema finanzjarja, kif imsemmi fir-raba' inċiż tal-Artikolu 127(2) u fl-Artikolu 127(5) tat-Trattat. B'konformità mal-ewwel sentenza tal-Artikolu 17.5 tar-Regoli ta' Proċedura tal-Bank Ċentrali Ewropew, il-Kunsill Governattiv adotta din l-opinjoni. Fejn il-BĊE jirrakkomanda li d-direttiva proposta tiġi emendata, qegħdin jiġu stabbiliti fl-Anness proposti speċifiċi għall-abbozzar, akkumpanjati minn test ta' spjegazzjoni għal dan il-għan. Magħmula fi Frankfurt am Main, id-19 ta' Novembru 2013. 'mezz li jservi għal żmien twil' tfisser kwalunkwe strument li jippermetti lill-konsumatur jew lill-fornitur tas-servizzi tal-ħlas sabiex jaħżen informazzjoni personalment indirizzata lilu b'mod aċċessibbli għal referenza futura għal perjodu ta' żmien adegwat għall-finijiet tal-informazzjoni u li jippermetti r-riproduzzjoni mhux mibdula tal-informazzjoni maħżuna;" 'bdil' tfisser, fuq talba tal-konsumatur, it-trasferiment minn fornitur ta' servizz tal-ħlas għal ieħor tal-informazzjoni dwar uħud mill-ordnijiet permanenti jew kollha għal trasferimenti ta' kreditu, debiti diretti rikorrenti u trasferimenti ta' kreditu 'l ġewwa rikorrenti esegwiti f'kont tal-ħlas, bi jew mingħajr trasferiment tal-bilanċ tal-kont pożittiv minn kont tal-ħlas wieħed lejn l-ieħor jew l-għeluq tal-kont preċedenti;" 'debitu dirett' tfisser servizz tal-ħlas li jiddebita l-kont tal-ħlas ta' min iħallas, fejn it-tranżazzjoni tal-ħlas tkun mibdija minn min jitħallas bil-kunsens ta' min iħallas;" L-Istati Membri għandhom jiżguraw li l-awtoritajiet kompetenti msemmija fl-Artikolu 20 jiddeterminaw lista provviżorja ta' mill-inqas 20 servizz ta' ħlas li jirrappreżentaw mill-inqas 80 % tas-servizzi tal-ħlas l-aktar rappreżentattivi soġġetti għal tariffa fuq livell nazzjonali. Il-lista għandha tinkludi termini u definizzjonijiet għal kull wieħed mis-servizzi identifikati. L-Istati Membri għandhom jinnotifikaw lill-Kummissjoni l-listi provviżorji msemmija fil-paragrafu 1 fi żmien 6 xhur mid-dħul fis-seħħ ta' din id-Direttiva. Il-Kummissjoni għandha tingħata s-setgħa li tadotta atti ddelegati, skont l-Artikolu 24, dwar it-twaqqif, abbażi tal-listi provviżorji sottomessi skont il-paragrafu 3, ta' terminoloġija standardizzata tal-UE għal dawk is-servizzi ta' ħlas li huma komuni mill-inqas għall-maġġoranza tal-Istati Membri. It-terminoloġija standardizzata tal-UE sejra tinkludi termini u definizzjonijiet għas-servizzi komuni. L-Istati Membri għandhom jiżguraw li mill-inqas fornitur wieħed tas-servizzi tal-ħlas fit-territorju tagħhom joffri kont tal-ħlas b'karatteristiċi bażiċi lill-konsumaturi. L-Istati Membri għandhom jiżguraw li l-kontijiet tal-ħlas b'karatteristiċi bażiċi ma jiġux offruti biss minn fornituri ta' servizzi tal-ħlas li jipprovdu l-kont biss b'faċilitajiet bankarji online." L-awtoritajiet imsemmija fil-paragrafu 1 ikollhom il-poteri kollha meħtieġa biex iwettqu dmirijiethom. Meta jkun hemm aktar minn awtorità waħda kompetenti sabiex tiżgura u tissorvelja l-konformità effettiva ma' din id-Direttiva, l-Istati Membri għandhom jiżguraw li dawk l-awtoritajiet jikkollaboraw mill-qrib sabiex ikunu jistgħu jwettqu d-dmirijiet rispettivi tagħhom b'mod effettiv." IL-KUNSILL TAL-UNJONI EWROPEA, Wara li kkunsidra n-nomina mressqa lill-Kunsill mill-Kummissjoni fil-kategorija tar-Rappreżentanti tal-impjegati, Post ta' membru fuq il-Bord ta' Tmexxija taċ-Ċentru fil-kategorija tar-rappreżentanti tal-Impjegati huwa disponibbli għall-Bulgarija. IDDEĊIEDA KIF ĠEJ: Il-persuna li ġejja hija b'dan maħtura membru tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali għall-bqija tal-mandat, jiġifieri sas-17 ta' Settembru 2015: Magħmul fi Brussell, is-17 ta' Frar 2014. Iċ-ċirku ta' barra tal-munita juri t-12-il stilla tal-bandiera Ewropea. Il-KEPD kellu wkoll l-opportunità li jagħti l-parir tiegħu qabel l-adozzjoni tal-proposti. Il-KEPD jilqa' b'sodisfazzjon din il-konsultazzjoni preċedenti. Madankollu, peress li saret wara l-għeluq tan-negozjati, il-kontribut tal-KEPD ma setax jitqies. Din l-opinjoni hija bbażata fuq il-kummenti pprovduti f'dik l-okkażjoni. Madankollu, il-KEPD jilqa' b'sodisfazzjon is-salvagwardji għall-protezzjoni tad-dejta fil-Ftehim, minkejja li jiddispjaċih mill-fatt li l-perjodu ta' żamma ġie estiż meta mqabbel mal-ftehim PNR preċedenti mal-Kanada. Il-KEPD jilqa' wkoll l-isforzi mwettqa mill-Kummissjoni fir-rigward tas-Sorveljanza u r-rimedju skont il-limitazzjonijiet involuti min-natura tal-Ftehim. Madankollu, huwa mħasseb dwar il-limitazzjonijiet tal-istħarriġ ġudizzjarju u dwar il-fatt li r-rimedju amministrattiv f'xi każijiet jista' jingħata minn awtorità interna li mhijiex indipendenti. Huwa jqajjem dubju wkoll dwar l-adegwatezza ta' ftehim eżekuttiv biex jipprovdi drittijiet xierqa u effettivi lis-soġġetti tad-dejta. Kif intqal qabel, il-KEPD iqajjem dubju dwar in-neċessità u l-proporzjonalità tal-iskemi PNR u tat-trasferimenti b'ammont kbir ta' dejta PNR lil pajjiżi terzi. Huwa qajjem dubju wkoll dwar l-għażla tal-bażi legali u jirrakkomanda li l-proposti jkunu bbażati fuq l-Artikolu 16 tat-TFUE, flimkien mal-Artikoli 218(5) u 218(6)(a) tat-TFUE. Il-KEPD huwa mħasseb ukoll dwar id-disponibbiltà limitata ta' rimedju amministrattiv indipendenti u n-nuqqas ta' rimedju ġudizzjarju sħiħ għaċ-ċittadini tal-UE fil-Kanada u jqajjem dubju dwar l-adegwatezza ta' ftehim eżekuttiv biex jintlaħqu. Huwa jirrakkomanda li tintalab il-konferma li l-ebda awtorità Kanadiża oħra ma tkun tista' taċċessa jew titlob direttament dejta PNR lit-trasportaturi koperti mill-Ftehim. Fir-rigward tal-dispożizzjonijiet speċifiċi tal-ftehim, il-KEPD jilqa' b'sodisfazzjon is-salvagwadji għall-protezzjoni tad-dejta inklużi. Madankollu, il-Ftehim għandu: jeskludi kompletament l-ipproċessar ta' dejta sensittivà; jipprevedi t-tħassir jew l-anonimizzazzjoni tad-dejta immedjatament wara l-analiżi u 30 jum wara l-wasla bħala massimu u, fi kwalunkwe każ, inaqqas u jiġġustifika l-perjodu ta' żamma propost, li ġie estiż meta mqabbel mal-Ftehim PNR preċedenti mal-Kanada; jillimita l-kategoriji ta' dejta PNR li għandhom jiġu pproċessati; jgħid espliċitamenti li s-sorveljanza ġenerali ser titwettaq minn awtorità indipendenti. Barra minn hekk, il-KEPD jirrakkomanda li fil-Ftehim jew fid-dokumenti ta' akkumpanjament jiġu speċifikati dawn li ġejjin: li jidjiequ u jiġu ċċarati ulterjorment il-kunċetti li jiddefinixxu l-finijiet tal-Ftehim; il-kjarifika ta' liema tipi ta' diskriminazzjoni "legali" jista' jkun hemm; li jiġi previst obbligu biex jiġi nnotifikat l-ksur tad-dejta lill-Kummissjoni Ewropea u lill-Awtoritajiet tal-Protezzjoni tad-Dejta; li jitlestew id-dispożizzjonijiet dwar it-trasparenza; li tiġi estiża l-projbizzjoni li jittieħdu deċiżjonijiet unikament abbażi tal-ipproċessar awtomatiku għad-deċiżjonijiet kollha li jaffettwaw il-passiġġieri abbażi tal-Ftehim; li jiġi speċifikat lil liema awtoritajiet fil-Kanada, id-dejta PNR tista' tiġi ttrasferita ulterjorment, jiżdied ir-rekwiżit ta' awtorizzazzjoni ġudizzjarja minn qabel jew tal-eżistenza ta' theddida immedjata, jiġi previst obbligu li jiġu inklużi salvagwardji xierqa għall-protezzjoni tad-dejta fil-ftehimiet jew l-arranġamenti ma' pajjiżi jew awtoritajiet riċevituri oħra u għan-notifika tagħhom lill-Kummissjoni Ewropea u lill-Awtoritajiet tal-Protezzjoni tad-Dejta; li jissemmew l-awtoritajiet rilevanti u li jiġu stabbiliti sanzjonijiet għan-nuqqas ta' konformità mal-Ftehim; li jiġu speċifikati liema huma l-mekkaniżmi disponibbli għall-persuni mhux residenti l-Kanada biex ifittxu stħarriġ ġudizzjarju skont il-liġi Kanadiża; li jiġi ċċarat jekk id-dritt għal stħarriġ ġudizzjarju jistax jiġi eżerċitat anki jekk id-deċiżjoni jew l-azzjoni rilevanti ma tkunx ġiet ikkomunikata lill-individwu kkonċernat, b'mod partikolari jekk jinkisru d-dispożizzjonijiet tal-Ftehim, għajr dawk relatati mal-aċċess u r-rettifika/notazzjoni; li jiġi speċifikat għal liema "rimedju ieħor li jista' jinkludi kumpens" jirreferi l-Artikolu 14(2); li tiġi speċifikata l-frekwenza ta' reviżjonijiet tal-implimentazzjoni tal-Ftehim, il-kontenut tagħhom (li għandu jinkludi fuq l-evalwazzjoni tan-neċessità u l-proporzjonalità) u l-Awtoritajiet tal-Protezzjoni tad-Dejta tal-UE jiġu inklużi espliċitament fit-tim ta' reviżjoni tal-UE. Magħmul fi Brussell, it-30 ta' Settembru 2013. Il-Ministeru għall-Ambjent tar-Repubblika Ċeka b'dan qed iħabbar li rċieva applikazzjoni biex tiġi stabbilita żona għall-ipprospettar u l-esplorazzjoni tal-idrokarburi fil-Grigal tar-Repubblika Ċeka (Lhotka u Ostravy), kif inhi ddemarkata fil-mappa mehmuża fl-Anness. B'referenza għad-Direttiva msemmija fit-titolu kif ukoll għat-Taqsima 11 tal-Att Nru 44/1988 dwar il-protezzjoni u l-isfruttar tar-riżorsi minerali (l-Att dwar l-estrazzjoni fil-Minjieri), u għat-Taqsima 4d tal-Att Nru 62/1988 tal-Kunsill Nazzjonali Ċek dwar l-attività ġeoloġika, kif emendati, il-Ministeru għall-Ambjent jistieden lil persuni ġuridiċi jew fiżiċi, li huma awtorizzati biex jeżerċitaw l-attivitajiet tal-minjieri (entitajiet li jippremjaw), biex jissottomettu applikazzjoni kompetittiva għall-istabbiliment ta' żona għall-ipprospettar u l-esplorazzjoni tal-idrokarburi fil-Grigal tar-Repubblika Ċeka (Lhotka u Ostravy). Il-Ministeru għall-Ambjent huwa l-awtorità kompetenti li se tieħu d-deċiżjoni. Il-kriterji, il-kundizzjonijiet u r-rekwiżiti stipulati fl-Artikolu 5(1) u (2) u fl-Artikolu 6(2) tad-Direttiva msemmija hawn fuq ġew trasposti bis-sħiħ fil-leġiżlazzjoni Ċeka bl-aħħar-verżjoni fis-seħħ tal-Att Nru 62/1988 tal-Kunsill Nazzjonali Ċek dwar l-attivitajiet ġeoloġiċi. Mhux se jitqiesu l-applikazzjonijiet li jaslu wara l-perjodu msemmi hawn fuq. Id-deċiżjoni dwar l-applikazzjonijiet tittieħed mhux aktar tard minn 12-il xahar wara l-iskadenza ta' dan il-perjodu. Għal aktar informazzjoni, jekk jogħġbok ikkuntattja lis-Sur Tomáš SOBOTA (fuq in-numru tat-telefown +420 267122651). L-għan ġenerali tas-sejħa għall-proposti huwa li titħeġġeġ il-valutazzjoni tal-impatt sistemiku ta' miżuri ta' politiki innovattivi permezz ta' provi fuq il-post sabiex jitjiebu l-effettività u l-effiċjenza tas-sistemi tal-edukazzjoni u t-taħriġ u l-politiki taż-żgħażagħ. Din is-sejħa għandha l-għan li tinvolvi awtoritajiet pubbliċi ta' livell għoli tal-pajjiżi eliġibbli fil-ġbir u l-evalwazzjoni tal-evidenza rilevanti biex tappoġġa u timmonitorja riforma politika bl-użu ta' metodi ta' evalwazzjoni sodi u rikonoxxuti b'mod wiesa' bbażati fuq provi fuq il-post fuq skala kbira. L-għanjiet speċifiċi ta' din is-sejħa huma: Il-promozzjoni tal-kooperazzjoni transnazzjonali u t-tagħlim reċiproku bejn l-awtoritajiet kompetenti fl-ogħla livell sabiex jittestjaw u jtejbu s-sistemi, l-istrutturi u l-proċessi tal-implimentazzjoni tal-politiki, b'impatt potenzjalment sinifikanti, Il-faċilitazzjoni tal-ġbir u l-analiżi ta' evidenza sustantiva li tippermetti li l-awtoritajiet pubbliċi responsabbli jivvalutaw u jimmonitorjaw l-implimentazzjoni ta' politiki innovattivi, L-identifikazzjoni ta' kriterji u kundizzjonijiet ewlenin għal implimentazzjoni u monitoraġġ effettivi tal-politika, Il-faċilitazzjoni tat-trasferibbiltà u r-rappreżentanza fuq skala. It-temi prijoritarji għal din is-sejħa huma: Valutazzjoni tal-ħiliet trasversali fl-edukazzjoni bażika u sekondarja Esperjenza intraprenditorjali prattika fl-iskola Kooperazzjoni dwar metodi innovattivi għal rikonoxximent akkademiku transkonfinali mgħaġġel u bla xkiel fl-edukazzjoni għolja Tnaqqis tan-numru ta' adulti bi ftit ħiliet professjonali Tħeġġiġ tal-iżvilupp u l-internazzjonalizzazzjoni tal-volontarjat fost iż-żgħażagħ Huma eliġibbli proposti minn entitajiet legali stabbiliti f'wieħed mill-pajjiżi tal-programm li ġejjin: it-28 Stat Membru tal-Unjoni Ewropea, It-terminu "applikanti" jirreferi għall-organizzazzjoni u l-istituzzjonijiet kollha li jipparteċipaw fi proposta irrispettivament mir-rwol tagħhom fil-proġett. L-applikanti meqjusa eliġibbli biex iwieġbu għal din is-sejħa huma: Organizzazzjonijiet jew istituzzjonijiet pubbliċi jew privati attivi fl-oqsma tal-edukazzjoni, it-taħriġ jew iż-żgħażagħ Organizzazzjonijiet jew istituzzjonijiet pubbliċi jew privati li jwettqu attivitajiet marbuta mal-edukazzjoni, it-taħriġ u/jew iż-żgħażagħ f'setturi soċjoekonomiċi oħra (eż. ċentri ta' rikonoxximent, kmamar tal-kummerċ, organizzazzjonijiet tan-negozju, organizzazzjonijiet kulturali, entitajiet tal-evalwazzjoni, entitajiet tar-riċerka, eċċ.) Ir-rekwiżit minimu tas-sħubija għal din is-sejħa huwa ta' 4 entitajiet li jirrappreżentaw 3 pajjiżi eliġibbli. B'mod speċifiku: Tal-inqas awtorità pubblika waħda (Ministeru jew ekwivalenti) jew korp delegat – kif deskritt fi 3.a) – minn 3 pajjiżi eliġibbli differenti, jew netwerk/assoċjazzjoni ta' awtoritajiet pubbliċi stabbiliti legalment li jirrappreżentaw tal-inqas tliet pajjiżi eliġibbli differenti. In-netwerk jew l-assoċjazzjoni għandu jkollhom mandat ta' mill-inqas minn 3 awtoritajiet pubbliċi rilevanti kif deskritt taħt 3.a) biex joperaw f'isimhom għall-proposta speċifika. Il-proposti għandhom jinkludu tal-inqas awtorità pubblika waħda kif indikat taħt il-punt 3.a) minn Stat Membru. L-awtoritajiet pubbliċi li jipparteċipaw jew li huma rappreżentati fil-proposta għandhom ikunu responsabbli għat-tmexxija strateġika tal-proġett u biex imexxu l-proċess ta' esperimenti fil-ġurisdizzjoni proprja tagħhom. Tal-inqas entità pubblika jew privata waħda b'għarfien espert fl-evalwazzjoni tal-impatt tal-politika. Tali entità għandha tkun responsabbli għall-aspetti metodoloġiċi u l-protokolli tal-evalwazzjoni. Il-proposta tista' tinvolvi aktar minn entità tal-evalwazzjoni waħda, sakemm ix-xogħol ikun ikkoordinat u konsistenti. Proposta tista' tkun ikkoordinata u mressqa biss f'isem l-applikanti kollha – minn waħda minn dawn li ġejjin: Awtorità pubblika kif deskritt taħt 3.a) Netwerk jew assoċjazzjoni ta' awtoritajiet pubbliċi stabbiliti legalment indikati taħt il-punt 3.a) Entità pubblika jew privata ddelegata minn awtoritajiet pubbliċi indikata taħt il-punt 3.a) biex twieġeb għas-sejħa. L-entitajiet iddelegati għandu jkollhom approvazzjoni espliċita bil-miktub minn awtorità pubblika kif deskritt taħt 3.a), biex iressqu u jikkoordinaw il-proposta f'isimhom Il-proposti għandhom jitressqu mir-rappreżentant legali tal-awtorità ta' koordinazzjoni f'isem l-applikanti kollha. Persuni fiżiċi ma jistgħux japplikaw għal għotja. L-attivitajiet għandhom jibdew bejn l-1 ta' Diċembru 2014 u l-1 ta' Marzu 2015. It-tul tal-proġett għandu jkun ta' bejn 24 u 36 xahar. L-attivitajiet li se jiġu ffinanzjati taħt din is-sejħa jinkludu tal-inqas: Żvilupp ta' provi fuq il-post dwar l-implimentazzjoni ta' miżuri innovattivi. Għandha tingħata attenzjoni xierqa għall-iżvilupp ta' bażi ta' evidenza soda u li tinvolvi proċeduri affidabbli ta' monitoraġġ, evalwazzjoni u rappurtar ibbażati fuq approċċi metodoloġiċi rikonoxxuti, żviluppati minn evalwatur tal-impatt tal-politika kompetenti u ta' esperjenza b'konsultazzjoni mas-sħab rilevanti tal-proġett. Dan għandu jinkludi (il-lista mhix eżawrjenti): l-identifikazzjoni u l-għażla tal-miżuri li se jiġu ttestjati, il-kampjuni u s-sett ta' azzjonijiet previsti; id-definizzjoni tal-impatt mistenni tal-miżura f'termini li jitkejlu u l-valutazzjoni tar-rilevanza tiegħu fir-rigward tar-riżultati mistennija, inkluż permezz ta' tfittxija bir-reqqa għal eżempji ta' interventi ta' politika simili li twettqu lokalment jew barra mill-pajjiż; id-definizzjoni ta' metodoloġija u indikaturi sodi biex jitkejjel l-impatt tal-miżura ttestjata fil-livell nazzjonali u Ewropew. Implimentazzjoni parallela tal-provi fuq il-post f'diversi pajjiżi li jipparteċipaw fil-proġett taħt it-tmexxija tal-awtoritajiet rispettivi (Ministeru jew ekwivalenti). Numru rappreżentattiv biżżejjed ta' entitajiet/stabbilimenti parteċipanti għandu jkun involut biex tintlaħaq massa kritika raġonevoli u rappreżentattiva u tiġi pprovduta bażi ta' evidenza sinifikanti. Analiżi u evalwazzjoni: effettività, effiċjenza u impatt tal-miżura ttestjata, iżda wkoll il-metodoloġija tal-proċessi ta' esperimenti, tal-kundizzjonijiet għar-rappreżentanza fuq skala u t-trasferiment transnazzjonali tat-tagħlimiet meħuda u l-prattika tajba (tagħlim bejn il-pari). Sensibilizzazzjoni, disseminazzjoni u sfruttament tal-kunċett tal-proġett u r-riżultati tiegħu fil-livell reġjonali, nazzjonali u Ewropew matul il-proġett u fuq terminu itwal, u biex titrawwem trasferibbiltà bejn setturi, sistemi u politiki differenti. Huwa rrakkomandat pjan ta' sfruttament tar-riżultati tal-proċessi ta' esperimenti permezz ta' Metodi Miftuħa ta' Koordinazzjoni fl-edukazzjoni u t-taħriġ u ż-żgħażagħ, b'rabta mal-għanijiet tal-Istrateġija Ewropa 2020. Il-kriterji tal-għoti (ara t-Taqsima 8 tal-Gwida għall-Applikanti) għall-finanzjament ta' proposta huma: Ir-rilevanza (20 %) Il-kwalità tat-tfassil u l-implimentazzjoni tal-proġett (30 %) Il-kwalità tas-sħubija (20 %) L-Impatt, id-Disseminazzjoni u l-Isfruttament (30 %) Din is-sejħa hija maqsuma f'żewġ stadji ta' sottomissjoni/evalwazzjoni: (1) l-istadju ta' qabel il-proposta, u (2) l-istadju sħiħ tal-proposta. Dan l-approċċ għandu l-ħsieb li jissimplifika l-proċess billi fl-ewwel fażi jitlob biss informazzjoni bażika dwar il-proposta. L-informazzjoni ta' qabel il-proposta li tissodisfa l-kriterji ta' eliġibbiltà u li tilħaq il-limitu minimu ta' 60 % tal-punteġġ għall-kriterju tal-għoti Ir-rilevanza biss se taċċessa t-tieni fażi li għaliha l-applikanti se jkunu mitluba jressqu pakkett sħiħ ta' applikazzjoni. L-informazzjoni ta' qabel il-proposta eliġibbli se tiġi vvalutata fuq il-bażi tal-kriterju tal-għoti Ir-rilevanza. Il-proposti sħaħ se jiġu vvalutati fuq il-bażi tal-esklużjoni, l-għażla u t-tliet kriterji tal-għoti li jifdal: Il-kwalità tat-tfassil u l-implimentazzjoni tal-proġett; Il-kwalità tas-sħubija; u L-impatt, id-disseminazzjoni, u s-sostenibbiltà. Il-punteġġ finali għal proposta se jkun il-punteġġ totali miksub fl-istadju ta' qabel il-proposta u l-istadju tal-proposta sħiħa (billi jiġi applikat l-ippeżar indikat). Il-baġit totali disponibbli għall-kofinanzjament ta' proġetti taħt din is-sejħa huwa ta' EUR 10 000 000, u huwa maqsum bil-mod li ġej bejn iż-żewġ oqsma ta' operat: L-Edukazzjoni u t-Taħriġ: EUR 8 000 000 Iż-Żgħażagħ: EUR 2 000 000 Il-kontribuzzjoni finanzjarja mill-UE ma tistax taqbeż il-75 % tal-ispejjeż totali eliġibbli. L-għotja massima għal kull proġett se tkun ta' EUR 2 000 000. L-Aġenżija tirriserva d-dritt li ma tqassamx il-fondi kollha disponibbli. Qabel titressaq applikazzjoni, l-applikanti se jkollhom jirreġistraw l-organizzazzjoni tagħhom fil-Faċilità ta' Reġistrazzjoni Unika (URF) u jirċievu Kodiċi ta' Identifikazzjoni tal-Parteċipant (PIC). Il-PIC se jkun mitlub fil-formola tal-applikazzjoni. Il-Faċilità ta' Reġistrazzjoni Unika hija l-għodda li permezz tagħha se tiġi ġestita l-informazzjoni legali u finanzjarja kollha marbuta mal-organizzazzjonijiet. Din hija aċċessibbli permezz tal-Portal tal-Parteċipant għall-Edukazzjoni, l-Awdjoviżiv, il-Kultura, iċ-Ċittadinanza u l-Volontarjat. L-informazzjoni dwar kif tirreġistra tista' tinsab fil-portal fl-indirizz li ġej: L-applikazzjonijiet għall-għoti għandhom jitfasslu f'waħda mil-lingwi uffiċjali tal-UE u bl-użu tal-Pakkett tal-Applikazzjoni uffiċjali. Jekk jogħġbok kun żgur li tuża l-formola tal-applikazzjoni korretta għall-istadju ta' qabel il-proposta u l-istadju tal-proposta sħiħa rispettivament. Il-Pakkett tal-Applikazzjoni huwa disponibbli fuq l-Internet fl-indirizz li ġej: Se jiġu aċċettati biss l-applikazzjonijiet imressqa fil-formola korretta, mimlija kif suppost, bid-data u ffirmati mill-persuna awtorizzata li tidħol f'impenji legalment vinkolanti f'isem il-koordinatur. L-iskadenzi: Il-pakkett se jintbagħat permezz ta' servizz ta' kurjer express (l-irċevuta tal-kunsinna rreġistrata tas-servizz tal-posta sservi bħala prova) fl-indirizz li ġej: u bil-posta elettronika lil: EACEA-Policy-Support@ec.europa.eu L-applikazzjonijiet li ma jinkludux id-dokumenti stipulati kollha u li ma jitressqux qabel l-iskadenza mhumiex se jitqiesu. Għal aktar dettalji jekk jogħġbok irreferi għal-Linji Gwida għall-applikanti. Il-Linji Gwida dettaljati għall-applikanti u l-Pakkett tal-Applikazzjoni sħiħ huma disponibbli fis-sit elettroniku li ġej: Fi ħdan in-negozjati li għaddejjin bħalissa mar-Repubblika tal-Afrika t'Isfel dwar ftehim fil-forma ta' Protokoll dwar il-protezzjoni ta' indikazzjonijiet ġeografiċi (minn hawn 'il quddiem il-Protokoll), l-awtoritajiet tal-Afrika t'Isfel ippreżentaw il-listi mehmuża ta' Indikazzjonijiet Ġeografiċi (IĠ) għal prodotti agrikoli u nbejjed, għall-protezzjoni skont il-Protokoll. Il-Kummissjoni Ewropea bħalissa qed tikkunsidra jekk dawn l-IĠ għandhomx ikunu protetti skont il-Protokoll bħala indikazzjonijiet ġeografiċi fi ħdan it-tifsira tal-Artikolu 22(1) tal-Ftehim TRIPS. Il-Kummissjoni tistieden lil kwalunkwe Stat Membru jew pajjiż terz, jew kwalunkwe persuna naturali jew legali li għandha interess leġittimu, residenti jew stabbilita fi Stat Membru jew f'pajjiż terz, biex topponi għat-tali protezzjoni billi tibgħat dikjarazzjoni debitament sostanzjata. Id-dikjarazzjonijiet ta' oppożizzjoni għandhom jaslu għand il-Kummissjoni fi żmien xahrejn mid-data ta' din il-pubblikazzjoni. Id-dikjarazzjonijiet ta' oppożizzjoni għandhom jintbagħtu f'dan l-indirizz tal-posta elettronika: Id-dikjarazzjonijiet ta' oppożizzjoni għandhom jiġu eżaminati biss jekk jaslu fil-limitu taż-żmien stabbilit hawn fuq u jekk dawn juru li l-protezzjoni tal-isem propost: ikun konfliġġenti mal-isem ta' varjetà ta' pjanta jew ta' razza tal-annimali u b'riżultat ta' dan x'aktarx tkun se tfixkel lill-konsumatur dwar l-oriġini vera tal-prodott; fid-dawl tar-reputazzjoni tal-marka kummerċjali, tal-fatt li l-marka kummerċjali hija magħrufa sew u minħabba t-tul ta' żmien li ilha tintuża, tfixkel lill-konsumatur dwar l-identità vera tal-prodott; tipperikola l-eżistenza ta' isem kompletament jew parzjalment identiku jew ta' marka kummerċjali jew l-eżistenza ta' prodotti li jkunu ilhom fis-suq b'mod legali għal mill-inqas ħames snin qabel id-data tal-pubblikazzjoni ta' dan l-avviż. jew jekk jistgħu jingħataw dettalji li minnhom wieħed jista' jikkonkludi li l-isem li għalih qed titqies il-protezzjoni huwa ġeneriku. Il-kriterji msemmija hawn fuq għandhom ikunu evalwati b'rabta mat-territorju tal-Unjoni, li fil-każ tad-drittijiet tal-proprjetà intellettwali jirreferi biss għat-territorju jew għat-territorji fejn dawn id-drittijiet huma protetti. Il-protezzjoni eventwali ta' dawn l-ismijiet fl-Unjoni Ewropea tiddependi mill-konklużjoni b'suċċess ta' dawn in-negozjati u mill-att legali sussegwenti.